
LIETUVOS RESPUBLIKOS ŽEMĖS ŪKIO MINISTERIJOS
EUROPOS SĄJUNGOS REIKALŲ IR PARAMOS POLITIKOS DEPARTAMENTAS


AIŠKINAMASIS RAŠTAS 
DĖL ŽEMĖS ŪKIO MINISTRO 2015 M. BALANDŽIO 3 D. ĮSAKYMO NR. 3D-254 „DĖL LIETUVOS KAIMO PLĖTROS 2014–2020 METŲ PROGRAMOS PRIEMONĖS „AGRARINĖ APLINKOSAUGA IR KLIMATAS“ ĮGYVENDINIMO TAISYKLIŲ PATVIRTINIMO“ PAKEITIMO 

Nr. ___________


. Įsakymo projekto rengimą paskatinusios priežastys, įsakymo projekto tikslai ir uždaviniai
Žemės ūkio ministro įsakymo „Dėl žemės ūkio ministro 2015 m. balandžio 3 d. įsakymo           Nr. 3D-254 „Dėl Lietuvos kaimo plėtros 2014–2020 metų programos priemonės „Agrarinė aplinkosauga ir klimatas“ įgyvendinimo taisyklių patvirtinimo“ pakeitimo“ projektas parengtas siekiant užtikrinti teisingą paramos pagal KPP priemonę „Agrarinė aplinkosauga ir klimatas“ (toliau – Priemonė) administravimo procesą:
. Siekiant išsaugoti esamus daugiamečių pievų (ganyklų) plotus, taip pat skatinant gyvulininkystės plėtotę šiose pievose ekstensyviai ganant, padidintas iki 192 Eur/ha kompensacinės išmokos dydis pagal priemonės veiklą „Ekstensyvus pievų tvarkymas ganant gyvulius“, tikslinamas priemonės įgyvendinimo taisyklių 8.1 papunktis. Atitinkamai patikslinami ir veiklos reikalavimai: ūkininkas gali nušienauti pievą po birželio 20 d., o po to privalo ganyti (nušienautą žolę privaloma išvežti iki spalio 30 d.); gyvulių ganiavos laikotarpis neribojamas; po nuganymo (kai lauke po spalio 30 d. yra aiškių ganymo požymių (ekskrementų liekanos, išguldyta, ištrypta ir (arba) nuėsta žolė ar kiti požymiai) likusi nenuėsta žolė nebus laikoma neatitikimu reikalavimams.
. Patikslinta 12.8 papunkčio nuostata, nustatant, jog pareiškėjų prisiimamų nuo 2022 m. įsipareigojimų trukmė 3 metai.
. Priemonės įgyvendinimo taisyklės papildomos nauju 12.12 papunkčiu atsižvelgiant į Europos komisijos išsakytą pastabą, jog už tą patį plotą pagal kitas veiklas, susijusias su pievų priežiūra, parama neturėtų būti mokama, siekiant išvengti dvigubo finansavimo.
. Patikslinta 19.7 papunkčio nuostata, kai valdoje naudojami profesionaliajam ir (ar) neprofesionaliajam naudojimui skirti augalų apsaugos produktai, pareiškėjas privalo pildyti Augalų apsaugos produktų naudojimo apskaitos žurnalą Augalų apsaugos produktų saugojimo, tiekimo rinkai, naudojimo taisyklėse, patvirtintose Lietuvos Respublikos žemės ūkio ministro 2003 m. gruodžio 30 d. įsakymu Nr. 3D-564 „Dėl Augalų apsaugos produktų saugojimo, tiekimo rinkai, naudojimo taisyklių patvirtinimo“, nustatytais terminais ir būdais; atitinkamai tikslinamas ir 55.9 papunktis.
. Priemonės įgyvendinimo taisyklių 19.8.2 papunktyje atlikti pakeitimai, nustatant, kad kai tręšiama organinėmis trąšomis  ir (arba) mineralinėmis trąšomis, ir (arba) kalkinimo medžiagomis, duomenys apie panaudotus tręšiamuosius ir kalkinamuosius produktus bus pildomi ne Trąšų ir kalkinimo medžiagų naudojimo apskaitos žurnale (Paraiškų priėmimo informacinės sistemos (PPIS) modulyje), o įvedami į PPIS sukurtą Trąšų naudojimo apskaitos posistemę, atitinkamai patikslintas 55.11 papunktis.
. Priemonės įgyvendinimo taisyklės yra papildomos nauju 22.5. papunkčiu, nustatant, jog pareiškėjas iki kitų metų kovo 1 d. privalo informuoti Agentūrą apie atliktus šlapynės sutvarkymo darbus naudojantis mobiliąja programėle „NMA agro“, pateikiant nuotraukas iš skirtingų lauko vietų, kuriose aiškiai matytųsi deklaruotos ir sutvarkytos šlapynės vaizdas. Taip pat įgyvendinimo taisyklės papildomos 56.9 ir 56.10 papunkčiais nustatant sankcijas dėl šlapynių nepriežiūros.
. Projekte atlikti techninio ir redakcinio pobūdžio pakeitimai.
. Įsakymo projektui įgyvendinti reikalingi institucijų ir (ar) įstaigų informacinių sistemų pakeitimai
Nereikia.
. Informacija dėl įsakymo projekto skelbimo Lietuvos Respublikos Seimo kanceliarijos Teisės aktų informacinėje sistemoje (toliau – TAIS) 
Įsakymo projektas 10 darbo dienų bus skelbiamas Teisės aktų informacinės sistemos projektų registro posistemyje (TAIS).
. Informacija dėl įsakymo projekto derinimo su suinteresuotomis valstybės institucijomis ir (ar) įstaigomis 
Įsakymo projektas bus derinamas su Nacionaline mokėjimo agentūra prie Žemės ūkio ministerijos ir VĮ Žemės ūkio informacijos ir kaimo verslo centru; suinteresuotos institucijos ir visuomenė per šį laikotarpį galės pateikti pastabas bei pasiūlymus.
. Informacija dėl įsakymo projekto antikorupcinio vertinimo 
Parengta antikorupcinio vertinimo pažyma.
. Informacija dėl ūkio subjektams sukeliamos administracinės naštos vertinimo, numatomo teisinio reguliavimo poveikio vertinimo, įsakymo projekto, perkeliančio ir (ar) įgyvendinančio Europos Sąjungos direktyvų ar kitų Europos Sąjungos teisės aktų nuostatų atitikties
Neaktualu.
. Kita svarbi informacija
PRIDEDAMA: 
.	Įsakymo projektas, 3 lapai.
.	Įsakymo projekto lyginamasis variantas, 4 lapai.
Direktorė 						 Jurgita Stakėnienė
Agnė Prakapienė, tel. 239 1246 el. p. agne.prakapiene@zum.lt

